One-Armed Boxer

One-Armed Boxer er en hongkongkinesisk action- og kampsportfilm fra 1972 regissert av Jimmy Wang Yu (også manus og hovedrolle). Filmen handler om Tien Lung, en ung og lovende student ved en kampsportskole som mister den ene armen når skolen blir utsatt for et brutalt angrep av en gruppe leiesoldater fra hele Asia som er eksperter på ulike former for kampteknikk. Bak overfallet står Chao, lederen for en annen skole som livnærer seg på kriminalitet og som ligger i konflikt med skolen. Hardt skadet kommer Tien Lung seg såvidt unna angriperne og blir reddet av en kvinne kalt Jade og hennes far som er spesialist innen medisin. De gir ham en helt spesiell drikk som er i stand til å tilføre hans ene arm enorme krefter. Men for at det skal virke må nervene i den friske armen ødelegges over åpen flamme. Tien gjennomfører den svært smertefulle prosessen og kommer seg gradvis tilbake til hektene. Etter en intens treningsperiode føler han seg klar til å gjennomføre sitt oppdrag: Å ta hevn over de som drepte hans mester og medstudenter. Hovedrollen spilles av Jimmy Wang Yu (som noen år tidligere spilte hovedrollen som den den enarmede i The One-Armed Swordsman). Sentrale biroller spilles av Tien Yeh, Tang Hsin og Wong Fei-lung. Filmen inneholder betydelig mengder med orientalsk kampkunst og akrobatikk. Dens originalspråk er kinesisk, men den ble lansert internasjonalt med engelsk dubbet tale. Filmen er også kjent under den engelske tittelen The Chinese Professionals (USA).

One-Armed Boxer ble en suksess i Hongkong, men har blitt litt glemt i ettertid i forhold til andre suksessfulle kung fu-filmer fra samme æra. Den ble i 1976 etterfulgt av den mer kjente Master of the Flying Guillotine. 

Den har  fått karakteren  på filmnettstedet IMDb (basert på ca ).

I 2021 utgav Eureka en restaurert versjon på Blu-ray.

Den ble ikke vist på kino i Norge, men ble utgitt på leievideo rundt 1982 med tittelen Jern-neven.

Rollebesetning 

 Jimmy Wang Yu – Yu Tien Lung, skolens beste student, etterhvert kjent som den enarmede bokser
 Tien Yeh – Chao Liu, lederen for Hook-gjengen (filmens hovedskurk)
 Tang Hsin – Hsiao Yu ("Jade"), en sykepleier og Tien Lungs kjæreste
 Wong Fei-lung – Erh Ku Da Leung, en karate-champion fra Japan som kappet armen av Tien Lung
 You-Min Ko – Tien Pao, en av Hook-gjengens beste kjempere og Chaos fremste håndtlanger
 Ma Chi – Master Han Tui, kampskolens mester og Tien Lungs mester
 Yi-Kuei Chang – Ko Fu ("Cho Lo"), en lama fra Tibet og ekspert på Zen-boksing
 Su Chen Ping – Cho Lung ("Cho Fu"), en lama fra Tibet og ekspert på Zen-boksing
 Blackie Ko – Mi Tsu ("Mi Sao"), en Muay Thai-kjemper fra Thailand
 Kuan Hung – Ni Tsai ("Nai Chai"), en Muay Thai-kjemper fra Thailand 
 Tung Chiao Wu – Kao Chiao, en judo-mester fra Japan
 Shan Mao – Chin Chi Yung ("Tien Chi Yung"), en mester i Taekwondo fra Korea
 Chun Lin Pan – Mura Singh ("Murasingh"), en Yoga-ekspert fra India
 Hung Tsai – Chang Ku Chuan, en karateutøver fra Japan
 Yung-Sheng Wang – Pan Tien-Ching, en karateutøver fra Japan

Referanser

Eksterne lenker 
 

Filmer fra 1972
Hongkongkinesiske actionfilmer
Hongkongkinesiske kampsportfilmer
Filmer om hevn